**Investiţia: 4 - Schema de granturi sub formă de bonuri valorice pentru accelerarea utilizării energiei din surse regenerabile de către gospodării**

Pentru Componenta C16, Investiția 4, prin prezentul Ghid se lansează apelurile:

• PNRR/2024/C16RePowerEU/I4/1.A,

• PNRR/2024/C16RePowerEU/I4/1.B si

• PNRR/2024/C16RePowerEU/I4/2.

**Obiectivul general al investiției**: Obiectivul general este de a reduce consumul de energie prin creșterea eficienței energetice a clădirilor rezidențiale unifamiliale 1 , accelerând implementarea producției de energie din surse regenerabile.

**Obiectivul specific al investiției**: Crearea unui voucher care să stimuleze montarea unui system fotovoltaic cu capacitate netă de minim 3 kW/locuință în cadrul proprietăților aparținând persoanelor fizice și a unor sisteme de stocare a energiei electrice.

**Etapa I- Componenta A (doar pentru consumatorii vulnerabili de energie care nu dețin niciunul dintre cele două sisteme)**

Dată şi oră începere depunere de proiecte în platforma PNRR: 16.12.2024, ora 10:00

Data și ora închidere depunere de proiecte în platforma PNRR: 17.02.2025, ora 17:00

* instalarea de noi sisteme de panouri fotovoltaice (cu o capacitate netă de cel puțin 3 kW) și
* instalarea de sisteme de stocare a energiei electrice (cu o capacitate utilizabilă de stocare a energiei electrice de cel puțin 5 kW).

\*Apelul este dedicat consumatorilor vulnerabili de energie și implică acordarea de vouchere și pentru consumatorii vulnerabili de energie și pentru locuințele izolate din punct de vedere energetic – fără acces la rețelele de energie electrică.

Ministerul Investițiilor și Proiectelor Europene (MIPE), în calitate de coordonator de reformă, preia lista persoanelor vulnerabile în baza datelor colectate și existente la nivel național de către Programul Operațional Ajutorarea Persoanelor Dezavantajate (POAD) și o pune la dispoziția GUEE-urilor si Autorităților Publice Locale în vederea informării grupului țintă - Solicitanți și Beneficiari finali- și promovării prezentei Investiții 4 în teritoriu.

Consumatorul vulnerabil de energie, în calitate de Beneficiar final, încheie cu Solicitantul de finanțare ales pentru depunerea și derularea proiectului contractul comercial,

Buget estimatie pentru Componenta A: 300.000.000 EUR, echivalentul a 60.000 de vouchere

**Etapa I - Componenta B (pentru persoanele fizice, inclusiv consumatorii vulnerabili de energie)**

Dată şi oră începere depunere de proiecte în platforma PNRR: 16.12.2024, ora 10:00

Data și ora închidere depunere de proiecte în platforma PNRR: 27.01.2025, ora 17:00

* instalarea de sisteme de stocare a energiei electrice cu o capacitate utilizabilă de stocare a energiei electrice de cel puțin 5 kW\*

\* Sistemele autonome de stocare a energiei electrice sunt eligibile pentru sprijin numai în cazul în care proprietarii de locuințe dețin deja un sistem de panouri solare cu o capacitate netă de cel puțin 3 kW.

Persoana fizică din mediul urban și rural care încheie un contract comercial cu un solicitant în vederea accesării unui voucher.

Buget estimativ pentru componenta B: 100.000.000 EUR, echivalentul a 20.000 de vouchere

**Etapa II – pentru persoanele fizice (populația generală) care nu dețin niciunul din cele două sisteme**

**Lansarea acestui apel de proiecte se va realiza ulterior închiderii apelurilor dedicate Componentelor A si B, in luna februarie 2025.**

* instalarea de noi sisteme de panouri fotovoltaice cu o capacitate netă de cel puțin 3 kW și
* sisteme de stocare a energiei electrice autonome cu o capacitate utilizabilă de stocare a energiei electrice de cel puțin 5 kW.

Persoana fizică din mediul urban și rural care încheie un contract comercial cu un solicitant în vederea accesării unui voucher.

Apelul de proiecte se lansează în două etape, cu perioade de depunere și alocări distincte, deschise pentru toți solicitanții eligibili, în limita bugetului total maxim eligibil pentru fiecare etapă.

Apelul de proiecte este de tip competitiv, cu termen limită de depunere a cererilor de finanțare pe bază de criterii de selecție și rezultat obținut.

Alocarea financiară pentru Etapa a II-a este de 210.762.268 EUR, echivalentul a aproximativ 42.000 vouchere, la care se adaugă, daca este cazul, si bugetul aferent voucherelor neaccesate in Etapa I.

**Documente necesare pentru constituirea dosarului BENEFICIARULUI FINAL**

**1. Document de identitate**

- Beneficiarul final este persoană fizică cu domiciliul în România, iar adresa de domiciliu precizată în Cartea de identitate corespunde cu adresa clădirii rezidențiale obiect al proiectului;

- Doar pentru Etapa I, Componenta A: Beneficiarul final se regăsește pe Lista persoanelor vulnerabile, preluată de către MIPE, în baza datelor colectate și existente la nivel național de către Programul Operațional Ajutorarea Persoanelor Dezavantajate (POAD)

- Doar pentru Etapa I, Componenta A: Locul de implementare a proiectului este situate în raza administrativă a județului în care GUEE a realizat verificarea prealabilă

**2. Documente privind dreptul de proprietate**

- Pentru dovedirea dreptului de proprietate privată asupra imobilului (teren și / sau clădire) pe care se realizează investiția este prezentat:

Pentru Etapa I, Componenta A (consumatori vulnerabili de energie)

• extras de carte funciară emis de autoritățile competente pe numele beneficiarului final (consumator vulnerabil de energie), cu maxim 60 de zile calendaristice înainte de data depunerii dosarului Beneficiarului final la GUEE, sau

• Orice alt document eliberat de către autoritatea publică locală (APL), de exemplu Extras de rol fiscal, din care să reiasă dreptul de proprietate și cota de proprietate aferentă, emis cu maxim 60 de zile calendaristice înainte de data depunerii dosarului Beneficiarului final la GUEE.

Pentru Etapa I, Componenta B si Etapa II

• extras de carte funciară emis de autoritățile competente pe numele beneficiarului final, cu maxim 60 de zile calendaristice înainte de data depunerii dosarului Beneficiarului final la operatorul economic.

Valoarea minimă și maximă a finanțării alocate per proiect

|  |  |  |
| --- | --- | --- |
| Voucher per tip de activitate eligibilă | Valoare voucher(Euro)-Etapa I - componenta A și Etapa II\* | Valoare voucher (Euro)- Etapa I - componenta B |
| Voucher sistem de panouri fotovoltaice | 5.000 | N/A |
| Voucher sistem de stocare a energieielectrice | 5.000 | 5.000 |
| Total valoare vouchere pentru un proiectce include un singur imobil | 10.000 | 5.000 |

\* Imobilele sunt eligibile doar dacă NU dețin niciunul dintre cele două sisteme și prin proiect este prevăzută acordarea ambelor tipuri de vouchere (la nivelul fiecărui imobil)